wannaphong/clean_thaiwikipedia huggingface dataset:
# จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรจังหวัดสิงห์บุรี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 1 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

 ภาพรวม 
 ผลการเลือกตั้งแบบบัญชีรายชื่อ (รวมทั้งจังหวัดสิงห์บุรี) 
พรรค คะแนนเสียง  จน.  %  +/–  ไทยรักไทย  79,447  62.79%  20.88% ชาติไทย  30,141  23.82%  5.41% ประชาธิปัตย์  10,007  7.91%  17.12% อื่น ๆ  6,929  5.48%  9.17%ผลรวม  126,524  100.00%  –

 ผลการเลือกตั้งแบบบัญชีรายชื่อ (รายเขตเลือกตั้ง) 

 ผลการเลือกตั้งแบบแบ่งเขต (รวมทั้งจังหวัดสิงห์บุรี) 

 ผลการเลือกตั้งแบบแบ่งเขต (รายเขตเลือกตั้ง) 

 ผลการเลือกตั้งแบบบัญชีรายชื่อ 
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสิงห์บุรี

! colspan=2 | พรรค
! คะแนนเสียง
! ร้อยละ

|-
| bgcolor="" |
| align="left" | ชาติไทย (1)
| 30,141
| 23.82

|-
| bgcolor="" |
| align="left" |กิจสังคม (2)
| 193
| 0.15

|-
| bgcolor="E9E9E9" |
| align="left" |พัฒนาชาติไทย (3)
| 255
| 0.20

|-
| bgcolor="" |
| align="left" |ประชาธิปัตย์ (4)
| 10,007
| 7.91

|-
| bgcolor="E9E9E9" |
| align="left" |ประชาชนไทย (5)
| 98
| 0.08

|-
| bgcolor="E9E9E9" |
| align="left" |คนขอปลดหนี้ (6)
| 446
| 0.35

|-
| bgcolor="E9E9E9" |
| align="left" |ธรรมชาติไทย (7)
| 143
| 0.11

|-
| bgcolor="E9E9E9" |
| align="left" |แผ่นดินไทย (8)
| 311
| 0.25

|-
| bgcolor="" |
| align="left" |ไทยรักไทย (9)
| 79,447
| 62.79

|-
| bgcolor="E9E9E9" |
| align="left" |ความหวังใหม่ (10)
| 180
| 0.14

|-
| bgcolor="" |
| align="left" |มหาชน (11)
| 2,016
| 1.59

|-
| bgcolor="" |
| align="left" |ประชากรไทย (12)
| 180
| 0.14

|-
| bgcolor="E9E9E9" |
| align="left" |ไทยช่วยไทย (13)
| 195
| 0.15

|-
| bgcolor="E9E9E9" |
| align="left" |แรงงาน (14)
| 225
| 0.18

|-
| bgcolor="E9E9E9" |
| align="left" |ชาติประชาธิปไตย (15)
| 258
| 0.20

|-
| bgcolor="E9E9E9" |
| align="left" |กสิกรไทย (16)
| 72
| 0.06

|-
| bgcolor="E9E9E9" |
| align="left" |ทางเลือกที่สาม (17)
| 48
| 0.04

|-
| bgcolor="E9E9E9" |
| align="left" |รักษ์ถิ่นไทย (18)
| 170
| 0.13

|-
| bgcolor="E9E9E9" |
| align="left" |พลังเกษตรกร (19)
| 2,026
| 1.60

|-
| bgcolor="E9E9E9" |
| align="left" |พลังประชาชน (20)
| 113
| 0.09

|-
| colspan="4" bgcolor="#E9E9E9"|
|-
|align=left colspan=2|บัตรดี
| 126,524
| 95.83

|-
|align=left colspan=2|บัตรเสีย
| 4,303
| 3.26

|-
|align=left colspan=2|ไม่ประสงค์ลงคะแนน
| 1,205
| 0.91

|-
|align=left colspan=2|ผู้มาใช้สิทธิ์เลือกตั้ง
| 132,032
| 78.26

|-
|align=left colspan=2|ผู้มีสิทธิ์เลือกตั้ง
| 168,703
| 100.00
|}

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
ประกอบไปด้วยจังหวัดสิงห์บุรีทั้งจังหวัด
# โคแนน (สุนัข)
โคแนน  เป็นสุนัขใช้งานหน่วยปฏิบัติการพิเศษทางทหารในชุดปฏิบัติการรบพิเศษ – เดลตา ที่ 1 (ส่งทางอากาศ) (กองกำลังเดลตา) ของสหรัฐ มันเป็นสุนัขพันธุ์เบลเยียมมาลีนอยส์เพศผู้ และได้รับการตั้งชื่อตามโคแนน โอไบรอัน เนื่องจากเขามีผมดก โคแนนเข้ามามีส่วนร่วมในการตีโฉบฉวยบารีชา ที่ส่งผลให้อะบู บักร์ อัลบัฆดาดี ผู้นำแห่งรัฐอิสลามเสียชีวิตเมื่อวันที่ 27 ตุลาคม ค.ศ. 2019 มันไล่ตามอัลบัฆดาดีลงไปในอุโมงค์ก่อนที่อัลบัฆดาดีจะจุดชนวนเสื้อติดระเบิดฆ่าตัวตายของเขา

ประธานาธิบดีดอนัลด์ ทรัมป์ ได้โพสต์ภาพที่ไม่เป็นความลับอีกต่อไปของโคนันบนทวิตเตอร์ และเรียกมันว่า "สุนัขมหัศจรรย์" ในทวีต ชื่อของมันเป็นความลับทางราชการในเวลานั้น แต่มันได้รับการเปิดเผยว่าเป็นโคแนนต่อนิวส์วีก ไม่กี่วันต่อมาทรัมป์ก็เรียกสุนัขตัวนี้ว่าโคแนน ทรัมป์ยังได้รีทวีตมีมของตัวเองในการมอบเหรียญรางวัลรอยอุ้งเท้าสีบรอนซ์บนริบบิ้นสีฟ้าสองมิติ (อ้างอิงถึงมีเดล ออฟ ฮอนเนอร์) แก่โคแนน

สุนัขตัวนี้ได้รับการฝึกโดยกองร้อยแห่งหนึ่งในเบสท์ ประเทศเนเธอร์แลนด์ และส่งไปยังสหรัฐ อดีตเจ้าของและผู้ฝึกสอนของมันกล่าวในการให้สัมภาษณ์กับแอร์เตแอล นีวส์ ว่า: "มันเป็นตัวผู้อายุห้าขวบ มันเป็นสุนัขที่ดีมาก"

นายพล เคนเนธ เอฟ. แมคเคนซี จูเนียร์ กล่าวเมื่อวันที่ 30 ตุลาคมว่าสุนัขได้รับบาดเจ็บระหว่างการตีโฉบฉวยเนื่องจากโดนสายไฟฟ้าที่มีกระแสไฟฟ้าไหลอยู่ แต่ได้ฟื้นตัวและกลับไปปฏิบัติหน้าที่ภาคสนาม มีการสนับสนุนเพิ่มขึ้นสำหรับโคแนนที่เป็นบำเหน็จหัวใจสีม่วงหลังจากได้รับบาดเจ็บ สิ่งนี้จะทำให้ประธานาธิบดีต้องกลับนโยบายเกี่ยวกับสุนัขทหารที่ไม่ได้รับเกียรติทางทหาร

การขายสินค้าด้วยโคแนนและสโลแกน "ซีโรบาร์คเธอร์ตี" (Zero Bark Thirty) ปรากฏทางออนไลน์หลังจากการตีโฉบฉวย
# แผ่นโกโกส
แผ่นโกโกส  เป็นแผ่นเปลือกโลกภาคพื้นสมุทรที่อยู่ใต้มหาสมุทรแปซิฟิกทางชายฝั่งตะวันตกของอเมริกากลาง ตั้งชื่อตามเกาะโกโกสซึ่งตั้งอยู่บนแผ่นนี้ แผ่นโกโกสเกิดขึ้นเมื่อประมาณ 23 ล้านปีก่อน เมื่อแผ่นแฟรัลลอนแตกออกเป็นสองแผ่น โดยอีกแผ่นหนึ่งเกิดเป็นแผ่นนัซกา นอกจากนี้แผ่นโกโกสยังแตกออกเป็นสองส่วนด้วย โดยอีกส่วนที่เล็กกว่าเรียกว่าแผ่นริเบรา แผ่นโกโกสถูกล้อมรอบด้วยแผ่นธรณีแปรสัณฐานหลายแผ่น โดยทางทิศตะวันออกเฉียงเหนือติดกับแผ่นอเมริกาเหนือและแผ่นแคริบเบียน ทิศตะวันตกติดกับแผ่นแปซิฟิก และทิศใต้ติดกับแผ่นนัซกา

ธรณีวิทยา
แผ่นโกโกสถูกสร้างขึ้นโดยการขยายตัวของพื้นมหาสมุทรตามแนวจุดธารผุดแปซิฟิกตะวันออกและจุดร้อนกาลาปาโกส โดยเฉพาะอย่างยิ่งในพื้นที่อันมีความซับซ้อนที่นักธรณีวิทยา เรียกว่า ระบบการขยายตัวโกโกส-นัซกา (Cocos-Nazca spreading system) จากจุดธารผุด แผ่นโกโกสถูกดันออกไปทางทิศตะวันออกและถูกดันหรือถูกลาก (อาจเกิดขึ้นทั้งสองลักษณะ) ไปใต้แผ่นแคริบเบียนที่มีความหนาแน่นน้อยกว่า ในกระบวนการที่เรียกว่าการมุดตัวของเปลือกโลก การมุดตัวของเปลือกโลกทำให้ขอบของเปลือกโลกร้อนขึ้น และเป็นการเพิ่มน้ำลงไปในชั้นเนื้อโลกของแผ่นที่อยู่ด้านบน ในชั้นเนื้อโลกที่เรียกว่า ฐานธรณีภาค ผิวเปลือกโลกจะถูกหลอมเป็นหินหนืด ขณะที่น้ำที่ติดไปด้วยจะกลายเป็นน้ำร้อนยวดยิ่งภายใต้แรงดันมหาศาล เป็นผลให้ทางตะวันออกเฉียงเหนือของขอบเขตการขยายตัวเกิดแนวโค้งต่อเนื่องของภูเขาไฟขึ้น เรียกว่า หมู่เกาะรูปโค้งอเมริกากลาง ตั้งแต่ประเทศคอสตาริกาถึงประเทศกัวเตมาลา และเป็นแนวแผ่นดินไหวที่ขยายขึ้นไปทางเหนือเข้าสู่ประเทศเม็กซิโก

ขอบด้านเหนือของแผ่นโกโกสคือร่องลึกมิดเดิลอเมริกา ขอบด้านตะวันออกคือรอยเลื่อนแปรสภาพขนาดใหญ่ เรียกว่า แนวรอยแตกปานามา ขอบด้านใต้คือเทือกเขากลางสมุทรชื่อ จุดธารผุดกาลาปาโกสPaul J. Grim, "Connection of the Panama fracture zone with the Galapagos rift zone, eastern tropical Pacific". และขอบด้านตะวันตกคือเทือกเขากลางมหาสมุทรเช่นกันชื่อ จุดธารผุดแปซิฟิกตะวันออก

จุดร้อนใต้หมู่เกาะกาลาปาโกสทอดตัวตามแนวจุดธารผุดกาลาปาโกส (ดูที่จุดร้อนกาลาปาโกส และ แผ่นเล็กกาลาปาโกส)

แผ่นริเบราทางเหนือของแผ่นโกโกสมีการแยกตัวออกจากแผ่นโกโกสเมื่อ 5–10 ล้านปีก่อน ขอบเขตของทั้งสองแผ่นดูเหมือนจะไม่ปรากฏเป็นรอยเลื่อนแปรสภาพขนาดใหญ่ แต่ก็ถือว่าเป็นคนละแผ่นกัน ภายหลังที่แผ่นริเบราแยกตัวออกจากแผ่นโกโกส แผ่นริเบราได้ประพฤติตัวเป็นแผ่นธรณีแปรสัณฐานอิสระขนาดเล็กแผ่นหนึ่ง

แผ่นดินไหวเม็กซิโกซิตี พ.ศ. 2528 และแผ่นดินไหวในรัฐเชียปัส พ.ศ. 2560 เป็นผลมาจากการมุดตัวของแผ่นโกโกสใต้แผ่นอเมริกาเหนือ และแผ่นดินไหวในเอลซัลวาดอร์ มกราคม พ.ศ. 2544 ก็เกิดจากการที่แผ่นโกโกสมุดตัวลงใต้แผ่นแคริบเบียนเช่นกัน
# นาซีเม ซุลตาน
นาซีเม ซุลตาน (ตุรกีออตโตมัน:) เป็นเจ้าหญิงออตโตมัน พระราชธิดาในสุลต่านอับดิวล์อาซิซ กับฮัยรานีดิล คาดึน

 พระประวัติ 
นาซีเม ซุลตานประสูติเมื่อวันที่ 14 กุมภาพันธ์ ค.ศ. 1866 ณ พระราชวังโดลมาบาห์เช เป็นพระราชธิดาในสุลต่านอับดิวล์อาซิซ  กับฮัยรานีดิล คาดึน  นับเป็นพระราชธิดาลำดับที่สามของพระชนก และเป็นลำดับที่หนึ่งของพระชนนี พระองค์เป็นโสทรเชษฐภคินีของเคาะลีฟะฮ์อับดิวล์เมจิดที่ 2 

30 พฤษภาคม ค.ศ. 1876 สุลต่านอับดิวล์อาซิซ พระชนกนาถถูกคณะรัฐมนตรีปลดออกจากตำแหน่ง แล้วสถาปนามูรัดที่ 5  ซึ่งเป็นพระภาติยะขึ้นเป็นสุลต่านแทน วัดถัดมาสุลต่านอับดิวล์อาซิซจึงย้ายไปประทับที่พระราชวังเฟรีเย แต่ฮัยรานีดิลและสาวสรรกำนัลในคนอื่น ๆ ปฏิเสธที่จะออกจากพระราชวังโดลมาบาห์เช จึงถูกจับเพราะกระทำการกระด้างกระเดื่อง ทั้งหมดถูกคุมตัวไปยังพระราชวังเฟรีเย พร้อมถูกริบทรัพย์สินมีค่าไปหมด กระทั่งวันที่ 4 มิถุนายนปีเดียวกัน อดีตสุลต่านอับดิวล์อาซิซเสด็จสวรรคตอย่างมีเงื่อนงำ ขณะที่นาซีเมมีพระชันษา 10 ปี พระองค์ยังคงประทับอยู่ในพระราชวังเฟรีเยร่วมกันพระชนนีและพระอนุชาที่ขณะนั้นมีพระชันษา 8 ปี

 เสกสมรส 
ในรัชกาลสุลต่านอับดิวล์ฮามิตที่ 2  ได้จัดพระราชพิธีเสกสมรสให้แก่เจ้านายฝ่ายในสามพระองค์คือ นาซีเม ซุลตาน, ซาลีฮา ซุลตาน และเอมีเน ซุลตาน โดยพระองค์เสกสมรสกับอาลี ฮาลิด พาชา บุตรอีบราฮิม เดร์วิช พาชา เมื่อวันที่ 20 เมษายน ค.ศ. 1889 ณ พระราชวังยึลดึซ แต่มิได้ประสูติกาลพระบุตรแม้แต่พระองค์เดียว

นาซีเม ซุลตานและพระภัสดาได้รับพระราชทานวังย่านคูรูเชชเมให้เป็นที่ประทับ ขนานนามว่าวังนาซีเม ซุลตาน ภายในมีการจัดการแสดงดนตรีเกี่ยวกับศาสนา

 ทรงลี้ภัย 
ครอบครัวของพระองค์ถูกส่งให้ลี้ภัยออกนอกประเทศเมื่อ ค.ศ. 1924 นาซีเมและพระสวามีได้ประทับที่เมืองจูนิเยะฮ์ ประเทศเลบานอน ทั้งสองอาศัยอยู่ในพระตำหนักที่รายล้อมด้วยเรือกสวน ระหว่างที่ลี้ภัยพระองค์มักประทานเครื่องเพชรต่าง ๆ ให้แก่พระภาติยะและภาคิไนยหลายพระองค์

เนสลีชาห์ ซุลตาน พระภาติยะได้กล่าวถึงลักษณะของนาซีเม ซุลตานไว้ว่า มีพระวรองค์แบบบาง แต่มีพระโอษฐ์ใหญ่เช่นพระชนกดูค่อนข้างน่าเกลียด แต่พอดูรวม ๆ ก็งามน่าประทับใจ

 สิ้นพระชนม์ 
นาซีเม ซุลตานสิ้นพระชนม์เมื่อ ค.ศ. 1947 ที่เมืองจูนิเยะฮ์ ประเทศเลบานอน พระศพถูกฝังไว้มัสยิดสุลต่านเซลิม กรุงดามัสกัส ประเทศซีเรีย และอีกหนึ่งปีต่อมา อาลี ฮาลิด พาชาก็เสียชีวิตลงที่เมืองมักกะฮ์ ประเทศซาอุดีอาระเบีย
# ซาลามแอร์
ซาลามแอร์ (,) เป็น สายการบินต้นทุนต่ำ แห่งแรกของรัฐสุลต่าน โอมาน มีสำนักงานใหญ่และฐานการบินหลัก ณ ท่าอากาศยานนานาชาติมัสกัต ชื่อของสายการบินมาจากคำว่า ซาลาม ซึ่งเป็นคำทักทายในภาษาอาหรับ

ประวัติ
บริษัทพัฒนาและลงทุนแห่งชาติมัสกัต เป็นเจ้าของสายการบินซาลามแอร์  โดยเริ่มจากการชนะการประกวดหน่วยงานรัฐในปี พ.ศ. 2559  โดยเริ่มก่อตั้งในปี 2557 ระหว่างกองทุนสำรองทั่วไปของเทศบาลมัสกัต และกองทุนบำเหน็จบำนาญ โดยเกิดจากสำนักงานการบินและพลเรือนแห่งโอมานได้เชิญบริษัทข้างต้นเข้าประมูลในปี พ.ศ. 2558 สำหรับผู้ประกอบการที่ต้องการทำสายการบินต้นทุนต่ำเชิงพาณิชย์ในโอมาน

ในช่วงเริ่มแรกสายการบินใช้เครื่อง แอร์บัส เอ320-200 จำนวน 3 ลำ ที่เช่าจากกลุ่มสายการบินลาตัม จากอเมริกาใต้ โดยเครื่องบินลำแรกเดินทางถึงโอมานวันที่ 18 พฤศจิกายน 2559 ซึ่งตรงกับวันชาติของประเทศ สายการบินเริ่มเปิดให้บริการระหว่างเมืองของโอมานในช่วงแรก โดยบินระหว่าง มัสกัต และ เศาะลาละฮ์ เดินทางเที่ยวแรกในวันที่ 30 มกราคม 2560 และเที่ยวบินระหว่างประเทศเที่ยวแรกบินจาก มัสกัต ไป ดูไบ วันที่ 28 กุมภาพันธ์ 2560 โดยช่วงแรกบินไปยัง  ท่าอากาศยานนานาชาติอัลมักตุม (ดูไบเวิลด์เซนทรัล) แต่หลังจากนั้นในเดือนตุลาคม 2560 สายการบินได้ทำการเปลี่ยนไปลงที่  ท่าอากาศยานนานาชาติดูไบ แทน หลังจากให้บริการมาได้ระยะหนึ่ง ซาลาแอร์เริ่มเป็นเส้นทางการบินไปยัง  ญิดดะฮ์, อัลมะดีนะฮ์ และ อัฏฏออิฟ ประเทศซาอุดีอาระเบีย และเส้นทางไปยัง  การาจี, มุลตาน, ซิอัลโกต ในประเทศปากีสถาน แผนหลังจากนั้นก็เปิดเส้นทางการบินมายังรัฐกาตาร์   ท่าอากาศยานนานาชาติฮะมัด

เส้นทางการบิน
thumb|แอร์บัส เอ320-200 ของซาลามแอร์
สายการบินซาลามแอร์ให้บริการเที่ยวบินสู่จุดหมาย ดังต่อไปนี้:
ประเทศเมืองท่าอากาศยานข้อมูลเพิ่มเติมอ้างอิงอาเซอร์ไบจานบากูท่าอากาศยานนานาชาติเฮย์ดาร์ อาลิเยฟบาห์เรนมานามาท่าอากาศยานนานาชาติบาห์เรนบังคลาเทศธากาท่าอากาศยานนานาชาติศาห์ชาลาลบังคลาเทศจิตตะกองท่าอากาศยานนานาชาติศาห์ อามานัตอียิปต์อะเล็กซานเดรียท่าอากาศยานนานาชาติบุรจญิลาอะร็อบจอร์เจียทบิลีซีท่าอากาศยานนานาชาติทบิลีซีอินเดียโกฬิโกฏท่าอากาศยานนานาชาติกาลีกัตอินเดียติรุวนันตปุรัมท่าอากาศยานนานาชาติฏริวานฑรัมอิรักนาจาฟท่าอากาศยานนานาชาติอัลนาจาฟอิหร่านแมชแฮดท่าอากาศยานนานาชาติแมชแฮดอิหร่านชีรอซท่าอากาศยานนานาชาติชีรอซอิหร่านเตหะรานท่าอากาศยานนานาชาติเตหะรานอิมามโคมัยนี คูเวตคูเวตท่าอากาศยานนานาชาติคูเวตเนปาลกาฐมาณฑุท่าอากาศยานนานาชาติตริภูวันโอมานท่าอากาศยานมุคัยเซาะนุฮ์โอมานมัสกัตท่าอากาศยานนานาชาติมัสกัตโอมานเศาะลาละฮ์ท่าอากาศยานนานาชาติเศาะลาละฮ์โอมานศุฮาร์ท่าอากาศยานนานาชาติศุฮาร์ปากีสถานการาจีท่าอากาศยานนานาชาติจีนาห์  ปากีสถานมุลตานท่าอากาศยานนานาชาติมุลตานปากีสถานซิอัลโกตท่าอากาศยานนานาชาติซิอัลโกตกาตาร์โดฮาท่าอากาศยานนานาชาติฮะมัดซาอุดีอาระเบียอัดดัมมามท่าอากาศยานนานาชาติอัลมะลิก ฟะฮัดซาอุดีอาระเบียญิดดะฮ์ท่าอากาศยานนานาชาติอัลมะลิก อับดุลอะซีซซาอุดีอาระเบียอัลมะดีนะฮ์ท่าอากาศยานนานาชาติอัลอะมีร มุฮัมมัด อิบน์ อับดุลอะซีซซาอุดีอาระเบียรียาดท่าอากาศยานนานาชาติอัลมะลิก คาลิดศรีลังกาโคลัมโบท่าอากาศยานนานาชาติบันดารนายเกซูดานคาร์ทูมท่าอากาศยานนานาชาติคาร์ทูม ไทยภูเก็ตท่าอากาศยานนานาชาติภูเก็ตตุรกีอิสตันบูลท่าอากาศยานนานาชาติซาบิฮาเกิกเชนตุรกีทรับซอนท่าอากาศยานทรับซอนสหรัฐอาหรับเอมิเรตส์อาบูดาบีท่าอากาศยานนานาชาติอาบูดาบีสหรัฐอาหรับเอมิเรตส์ดูไบท่าอากาศนานาชาติดูไบ

ฝูงบิน
เดือนกันยายน พ.ศ. 2563 สายการบินซาลามแอร์ มีเครื่องบินประจำการในฝูงบินดังนี้:

เครื่องบินที่ให้บริการคำสั่งซื้อที่นั่ง เพิ่มเติมแอร์บัส เอ320นีโอ6—180แอร์บัส เอ321นีโอ11212ทั้งหมด71
# วังมงซอโร-พิพิธภัณฑ์ศิลปะร่วมสมัย
วังมงซอโร-พิพิธภัณฑ์ศิลปะร่วมสมัย  เป็นอาคารพิพิธภัณฑ์งานศิลปะสมัยใหม่และศิลปะร่วมสมัยของเอกชน ตั้งอยู่ที่วังมงซอโรในลุ่มแม่น้ำลัวร์ แคว้นเปอีเดอลาลัวร์ ประเทศฝรั่งเศสhttps://news.artnet.com/market/art-language-philippe-meaille-french-chateau-310458https://thriveglobal.com/stories/philippe-meaille-it-is-time-we-take-responsibility-and-repair-the-climate-and-the-planet-this-is-what-i-call-prospective-ecology/https://hyperallergic.com/522074/chateau-de-montsoreau-museum-of-contemporary-art-art-and-language/https://www.mutualart.com/Article/Combining-Past--Present-and-Future--The-/DCC6DC54DE5810EF

 ระเบียงภาพ 

 เป็นต้น
# ไฟหิมะ
ไฟหิมะเป็นละครโทรทัศน์ไทย สร้างเป็นละครครั้งแรกเมื่อ พ.ศ. 2562ขวัญ จับคู่หลุยส์ ในละครไฟหิมะออกอากาศทางช่อง 7 เอชดีผลิตโดย บริษัท โพลีพลัส เอ็นเตอร์เทนเม้นท์ จำกัด โดยผู้จัดอรพรรณ วัชรพล เป็นบทประพันธ์โดย โสภี พรรณราย และบทโทรทัศน์ของ หมู่มวล โดยผู้กำกับการแสดง โชติรัตน์ รักเริ่มวงษ์ นำแสดงโดย หลุยส์ เฮส อุษามณี ไวทยานนท์ขวัญดราม่าซีนอารมณ์หนักมากในละครไฟหิมะจุติ จำเริญเกตุประทีป แก้วใส คริสตัล ริญญารัตน์ วัชรโรจน์สิริ ธนเวทย์ สิริวัฒน์ธนกุล ออกอากาศทุกวันศุกร์ เวลา 20:05 น. เสาร์ อาทิตย์ เวลา 20:15 น. ออกอากาศในตอนแรกในวันอาทิตย์ที่ 31 มีนาคม พ.ศ. 2562 และออกอากาศตอนสุดท้ายเมื่อในวันเสาร์ที่ 11 พฤษภาคม พ.ศ. 2562ขวัญ สวีท หลุยส์ ส่งท้ายละครไฟหิมะตอนจบ "แก้วใสจัดเต็มในละครไฟหิมะ" ละครไฟหิมะ  เปิดมาเรตติ้งละคร  5.1 เพื่อแฟนละครไม่ผิดหวัง

 นักแสดง 
 ปี   พ.ศ. 2562สถานีออกอากาศ  ช่อง 7 เอชดีบทประพันธ์  โสภี พรรณรายบทโทรทัศน์ หมู่มวลผู้ผลิต  โพลีพลัสกำกับการแสดง โชติรัตน์ รักเริ่มวงษ์ บทบาท  นักแสดงหลักร.ต.อ. หิมาลัย (ผู้กองหิน) หลุยส์ เฮสดาร์ซันอาทิตยา (ติ๊ยา) อุษามณี ไวทยานนท์จักรกฤษณ์ จุติ จำเริญเกตุประทีปนลินริญญารัตน์ วัชรโรจน์สิริ น้ำ  แก้วใส คริสตัลผู้กองเผือกธนเวทย์ สิริวัฒน์ธนกุลคิมหันต์ ประชากร ปิยะสกุลแก้วเสี่ยกรทองภูมิ สิริพิพัฒน์อารตี อภิษฎา เครือคงคา บทบาท  นักแสดงสมทบพิชัยทนงศักดิ์ ศุภการประเสริฐ วิวัฒน์ ผสมทรัพย์สุนีย์ กันตา ดานาวสารภี จอย ชวนชื่นเที่ยงพิชญะ พันลูกท้าวร.ต.ท. คชา ทรงสิทธิ์ เต็มจิตรอารีย์จินนี่ภัทราณี จารุวรรณสถิตโรสปิยะธิดา ชิตอรุณโป้ยธนัญญา เกษมาลาป้าอุไรรุ่งกานดา เบญจมาภรณ์ป้าแจ๋วนภาพร หงสกุลบทบาท  นักแสดงรับเชิญยองอินรวิช ไรวินท์ท่านรองศักราช ฤกษ์ธำรงค์สารวัตรดร.ณัฐกิตต์ พูลสินวัฒนาพ่อของหินและน้ำ สุรจิต บุญญานนท์คิมหันต์ (คิม) (วัยเด็ก) ด.ช. ปัญกร จันทศร
# เจ้าจอมปุก ในรัชกาลที่ 5
เจ้าจอมปุก ในรัชกาลที่ 5 บาทบริจาริกา ใน พระบาทสมเด็จพระจุลจอมเกล้าเจ้าอยู่หัว เป็นธิดาของ เจ้าพระยาศรีพิพัฒน์ (แพ บุนนาค) หัวหน้าคณะราชทูตที่อัญเชิญพระราชสาส์นไปเจริญทางพระราชไมตรีกับ จักรวรรดิฝรั่งเศสที่ 2 ในรัชสมัย พระบาทสมเด็จพระจอมเกล้าเจ้าอยู่หัว และมารดาชื่อ เอี่ยม เป็นหลานปู่ของ สมเด็จเจ้าพระยาบรมมหาพิไชยญาติ (ทัต บุนนาค) หรือ สมเด็จเจ้าพระยาองค์น้อย และเป็นพี่สาวของ หม่อมแดง ปราโมช ณ อยุธยา ซึ่งเป็นหม่อมใน พระวรวงศ์เธอ พระองค์เจ้าคำรบ จึงมีศักดิ์เป็นป้าของ หม่อมราชวงศ์เสนีย์ ปราโมช และ หม่อมราชวงศ์คึกฤทธิ์ ปราโมช อดีตนายกรัฐมนตรี

หม่อมราชวงศ์คึกฤทธิ์ ปราโมช ได้เล่าถึง เจ้าจอมปุก ที่ท่านเรียกว่า คุณป้าปุก ไว้ในหนังสือ โครงกระดูกในตู้ ว่า เจ้าจอมปุกได้กราบทูล พระบาทสมเด็จพระจุลจอมเกล้าเจ้าอยู่หัว ว่า กำลังตั้งครรภ์พระองค์เจ้า สมเด็จพระพุทธเจ้าหลวงจึงพระราชทานเงินจำนวน 100 ชั่งแก่เจ้าจอมปุกและเมื่อถึงกำหนดประสูติกาลพระองค์เจ้าปรากฏว่าเจ้าจอมปุกมิได้ตั้งครรภ์พระองค์เจ้า สมเด็จพระพุทธเจ้าหลวงแทนที่จะทรงพิโรธแต่ทรงกลับมองเป็นเรื่องตลกขำขันด้วยความที่ เจ้าจอมปุก เป็นคนมีเพื่อนมากและเป็นคนอารมณ์ดี แต่พระองค์ได้ปรับเปลี่ยนกฎการพระราชทานเงินจำนวนดังกล่าวเสียใหม่ว่า ถ้าเจ้าจอมหรือเจ้าจอมมารดาคนใดตั้งครรภ์พระองค์เจ้าให้มีประสูติกาลพระองค์เจ้าเสียก่อนจึงจะพระราชทานเงินจำนวน 100 ชั่ง

หลังจากพระบาทสมเด็จพระจุลจอมเกล้าเจ้าอยู่หัวเสด็จสวรรคตเมื่อวันที่ 23 ตุลาคม พ.ศ. 2453 เจ้าจอมปุกได้ออกมาใช้ชีวิตอยู่นอกพระบรมมหาราชวังจนกระทั่งถึงแก่อนิจกรรมเมื่อประมาณปี พ.ศ. 2518
# เขตปกครองตนเองบูเกนวิลล์
บูเกนวิลล์ (ตอกปีซิน: Bogenvil) หรือชื่อทางการว่า เขตปกครองตนเองบูเกนวิลล์ (ตอกปีซิน: Otonomos Region bilong Bogenvil) และเคยเป็นที่รู้จักในชื่อ หมู่เกาะนอร์ทโซโลมอน  เป็นเขตปกครองตนเองในประเทศปาปัวนิวกินี เกาะที่ใหญ่ที่สุดคือเกาะบูเกนวิลล์ (ซึ่งเป็นเกาะที่ใหญ่ที่สุดของกลุ่มเกาะโซโลมอนด้วย) เขตนี้ยังครอบคลุมเกาะบูกาและหมู่เกาะใกล้เคียงรวมถึงหมู่เกาะคาร์เทอริต เขตปกครองตนเองแห่งนี้มีประชากรจำนวน 249,358 คน (จากสำมะโนประชากร พ.ศ. 2554)

ในทางนิเวศวิทยาและภูมิศาสตร์ เกาะบูเกนวิลล์เป็นส่วนหนึ่งของกลุ่มเกาะโซโลมอน แต่ในทางการเมืองไม่ถือเป็นส่วนหนึ่งของประเทศหมู่เกาะโซโลมอน เกาะบูกา, บูเกนวิลล์ และส่วนใหญ่ของหมู่เกาะโซโลมอนเป็นส่วนหนึ่งของภูมินิเวศป่าฝนหมู่เกาะโซโลมอน ความหลากหลายทางชีวภาพในเขตปกครองตนเองแห่งนี้ถูกคุกคามอย่างหนักจากกิจกรรมเหมืองแร่ซึ่งส่วนใหญ่ดำเนินการโดยนักลงทุนต่างชาติ

ดูเพิ่ม
 การลงประชามติเอกราชบูเกนวิลล์ พ.ศ. 2562
# ไครโอนิกส์
ไครโอนิกส์  คือ การเก็บรักษาศพของมนุษย์หรือหัว ด้วยความหวังว่า ในอนาคตจะมีเทคโนโลยีที่สามารถ ทำให้ฟื้นคืนชีพและกลับมามีชีวิตได้อีกครั้ง โดยอุณหภูมิที่ใช้ในการแช่แข็งร่างกาย หรือสมอง จะอยู่ที่ -196 องศาเซลเซียส หรือ 77.1 เคลวิน 

ไครโอนิกส์ ถูกมองด้วยความขี้สงสัยโดยชุมชนวิทยาศาสตร์เนื่องจากความเสียหายที่เกิดจากความหนาวเย็นในเซลล์ต่างๆแม้ว่าจะมีผู้ประท้วงแบบไครโอ ในปี 2018 มีการพัฒนากระบวนการใหม่การจับยึดแต่มันไม่มีการรักษาเกณฑ์ความตื่นตัวของความสามารถในการจับตัวของซินธิไซเซอร์ ในปี 2023 ความเร่งด่วนจึงเป็นการค้นคว้าโดยตรงเกี่ยวกับการรักษาระดับความตื่นตัวของความสามารถในการเกิดก๊าซขึ้นในระหว่างการฝังตัว https://cmte.ieee.org/futuredirections/2018/05/08/jumping-into-the-void-vitrifixation/ 
https://www.fightaging.org/archives/2018/03/large-mammal-brain-preservation-prize-won-using-a-method-of-vitrifixation/
https://www.basicthinking.de/blog/2018/03/20/wuerdet-ihr-euer-gehirn-in-der-cloud-speichern-lassen/
https://www.medicalnewstoday.com/articles/321235
https://www.begeek.fr/une-start-up-promet-de-telecharger-votre-cerveau-dans-le-cloud-apres-votre-mort-267146 https://www.letemps.ch/economie/une-startup-americaine-promet-limmortalite-numeriquehttps://www.radiofrance.fr/franceinter/podcasts/c-est-deja-demain/une-start-up-americaine-veut-sauvegarder-notre-cerveau-2272910https://cmte.ieee.org/futuredirections/2018/05/08/jumping-into-the-void-vitrifixation/https://www.01net.com/actualites/cette-start-up-promet-de-telecharger-votre-cerveau-dans-le-cloud-apres-vous-avoir-ote-la-vie-1396344.html

ประวัติ

การเก็บรักษาด้วยวิธีการแช่แข็งถูกนำไปใช้กับเซลล์ของมนุษย์ ในปี ค.ศ.1954 โดยใช้ในการแช่แข็งสเปิร์มและนำมาละลายเพื่อใช้ในการผสมเทียมให้กับผู้หญิงสามคน การแช่แข็งมนุษย์ครั้งแรกถูกนำเสนอโดย ศาสตราจารย์ โรเบิร์ต เอตทิงเกอ

การเริ่มต้นแช่แข็งมนุษย์รายแรก เกิดขึ้นในเดือนเมษายน พ.ศ. 2509 แต่ไม่ประสบผลสำเร็จโดยหญิงสาวที่ถูกแช่แข็ง เป็นเวลาสองเดือน ถูกไว้ในไนโตรเจนเหลวและเก็บไว้ที่จุดเยือกแข็ง ผลปรากฏว่าร่างของหญิงสาวละลายการเริ่มต้นแช่แข็งมนุษย์ในครั้งนี้จึงไม่ประสบผล

ต่อมาได้มีร่างที่ถูกนำมาแช่แข็งอีก ด้วยความหวังในการฟื้นฟูและพัฒนาของเทคโนโลยีในอนาคต โดยร่างเป็นของ James Bedford ที่ถูกแช่แข็งร่างกายของเขา ที่เสียชีวิตด้วยโรคมะเร็ง ในปี 1967 ร่างของ James Bedford ถูกแช่แข็งโดย Robert Nelson อดีตช่างซ่อมโทรทัศน์  ศพของ James Bedford เป็นศพเดียวที่ถูกแช่แข็งก่อนปี 1974   ต่อมาในปี1976 สถาบัน Cryonics ถูกก่อตั้งขึ้น โดยศาสตราจารย์ โรเบิร์ต เอตทิงเกอ

ใน ปี 2018  การก่อตั้งของ Y-Combinator ในชื่อว่า Nectome ได้รับการยอมรับในการพัฒนาวิธีเก็บรักษาสมองด้วยสารเคมีแทนที่จะแช่แข็ง วิธีเป็นอันตรายเป็นอย่างมาก แต่ความหวังคือเทคโนโลยีในอนาคตจะทำให้สมองถูกสแกนเข้าสู่การจำลองด้วยคอมพิวเตอร์
# พิพิธภัณฑ์สัตว์น้ำโอกินาวะชูราอูมิ
พิพิธภัณฑ์สัตว์น้ำโอกินาวะชูราอูมิ  เป็นพิพิธภัณฑ์สัตว์น้ำที่ตั้งอยู่ในโอเชียนเอ็กซ์โปปาร์กทางตะวันตกเฉียงเหนือของโอกินาวะ ประเทศญี่ปุ่น ที่มีผู้เยี่ยมชมมากกว่า 20 ล้านคนตั้งแต่วันที่ 30 มีนาคม 2010 คำว่า "ชูราอูมิ" มาจาก ชุระ (美ら) หมายถึงความสวยงามในภาษาโอกินาวะและ อุมิ (海) หมายถึงทะเลในภาษาญี่ปุ่น พิพิธภัณฑ์สัตว์น้ำโอกินาวะชูราอูมิเคยเป็นพิพิธภัณฑ์สัตว์น้ำที่ใหญ่ที่สุดในโลกก่อนที่ถูกแซงโดยพิพิธภัณฑ์สัตว์น้ำจอร์เจียในแอตแลนตาเมื่อปี 2005

พิพิธภัณฑ์สัตว์น้ำแห่งนี้จัดแสดงเกี่ยวกับชีววิทยาทางทะเลของแนวปะการัง ทะเลลึก และกระแสน้ำคูโรชิโอะที่ไหลผ่านเกาะญี่ปุ่น โดยมีทั้งหมด 77 ตู้ปลา ตู้ปลาที่ใหญ่ที่สุดเรียกว่า Kuroshio Marine Aquarium ซึ่งสามารถเก็บน้ำได้ 7,500 ม3 (ยาว 10 เมตร, กว้าง 35 เมตร, ลึก 27 เมตร) หรือเทียบเท่ากับความจุของสระว่ายน้ำโอลิมปิกสามสระ . ผู้เยี่ยมชมสามารถดูปลาได้ 70 ชนิด รวมถึงฉลามวาฬ ฉลาม และกระเบนราหู ที่เป็นแหล่งดึงดูดนักท่องเที่ยวหลักของที่นี่

พิพิธภัณฑ์สัตว์น้ำโอกินาวะชูราอูมิเป็นที่แรกของโลกที่มีกระเบนราหูเกิดขึ้นในพิพิธภัณฑ์สัตว์น้ำ โดยเกิดในเดือนมิถุนายน 2007 อย่างไรก็ตาม ปลาที่เกิดมาพร้อมกับความกว้างของร่างกายเพียง 1.9 ม. สามารถรอดชีวิตมาได้เพียงสี่วัน หลังจากนั้นได้มีการเกิดครั้งที่สองในเดือนมิถุนายน 2008 ตามด้วยครั้งที่สามในวันที่ 24 มิถุนายน 2009 ปัจจุบันพิพิธภัณฑ์สัตว์น้ำโอกินาวะชูราอูมิมีการเกิดของกระเบนราหูรวมสี่ครั้งแล้ว
# คู จุน-ฮเว
คู จุน-ฮเว (เกิด 31 มีนาคม ค.ศ. 1997) หรือชื่อในวงการคือ จู-เน  เป็นนักร้อง นักแต่งเพลง และนักแสดงชาวเกาหลีใต้ เขาเป็นสมาชิกของไอคอน ภายใต้สังกัด 143 Entertainment เขาได้เข้าร่วมรายการเอาชีวิตรอด WIN: Who Is Next และ Mix & Match ในปี 2013 และ 2014 ตามลำดับ

  ประวัติ 
 ชีวิตในวัยเด็ก 
Koo Jun-hoe เกิดเมื่อวันที่ 31 มีนาคม 1997 ใน กรุงโซล ประเทศเกาหลีใต้ ในเดือนมีนาคม 2009 เขาได้ปรากฏตัวทางโทรทัศน์ครั้งแรกใน รายการ ' Star King ' ของ SBS ในฐานะ "Michael Jackson อายุ 13 ปี"  ในปี 2011 จุนฮเวปรากฏตัวในฤดูกาลแรกของ K-pop Star ของ SBS  หลังจากการตัดออกจากรายการในเดือนเมษายน 2012 เขาถูกหัวเราะเยาะโดย YG Entertainment และเข้าร่วม บริษัท ในฐานะเด็กฝึกหัด

 ผลงานเพลง 

 ชาร์ตเพลง 
ชื่อปีอันดับสูงสุดยอดขาย KOR "It's Love" (사랑인걸)(with Bobby & Donghyuk)201620KOR: 54,668
# ปูเลาตีกุซ
ปูเลาตีกุซ  หรือปรากฏในเอกสารไทยว่า โหละติโกย หรือ ปูโลติกุส เป็นย่านหนึ่งทางตะวันออกเฉียงเหนือของจอร์จทาวน์ รัฐปีนัง ประเทศมาเลเซีย ตั้งอยู่ระหว่างใจกลางเมืองจอร์จทาวน์กับย่านตันจุงโตกง จัดเป็นย่านคนรวยแห่งหนึ่ง ชื่อของย่านตั้งตามชื่อเกาะขนาดน้อยใกล้ชายฝั่งเกาะปีนัง ทั้งยังเป็นแหล่งอาศัยของชาวยูเรเชีย สยาม และพม่า

ปูเลาตีกุซก่อตั้งในช่วง ค.ศ. 1786 หลังฟรานซิส ไลต์เข้ายึดครองเกาะปีนัง ปูเลาตีกุซมีความหลากหลายด้านวัฒนธรรมมาตั้งแต่ยุคอาณานิคมอังกฤษ ดังปรากฏศาสนสถานที่ตกแต่งด้วยสถาปัตยกรรมตามชาติพันธุ์ของตน

 ศัพทมูลวิทยา 
ชื่อปูเลาตีกุซตั้งตามชื่อเกาะตีกุซ  เกาะขนาดน้อยซึ่งตั้งอยู่ห่างจากชายฝั่งย่านตันจุงบูงะฮ์เพียง 770 เมตร มีความหมายว่า "เกาะหนู" ในภาษามลายู กล่าวกันว่าช่วงน้ำลง สัณฐานของเกาะจะแลดูคล้ายหนู จึงได้ชื่อนี้มา

 ประวัติ 
ปูเลาตีกุซเป็นแหล่งอาศัยของชาวยูเรเชียผู้ลี้ภัยทางศาสนาจากเกาะภูเก็ตของสยาม ส่วนใหญ่นับถือศาสนาคริสต์นิกายโรมันคาทอลิก อพยพเข้าไปยังปูเลาตีกุซเมื่อปี ค.ศ. 1811 ต่อมามีชาวยูเรเชียอีกกลุ่ม ที่เคยตั้งถิ่นฐานอยู่ในจอร์จทาวน์ตั้งแต่ ค.ศ. 1786 อพยพเข้าไปสมทบ พวกเขาตั้งชื่อแหล่งที่อยู่ว่า "ปูเลาตีกุซ" และเริ่มก่อสร้างชุมชนคริสต์ชื่อกัมปงเซอรานี ("บ้านลูกครึ่งคริสตัง") มีศูนย์กลางที่โบสถ์แม่พระปฏิสนธินิรมล

นอกจากชาวยูเรเชียจากสยามแล้ว ยังมีชาวพม่าเข้าไปตั้งถิ่นฐานในปูเลาตีกุซเป็นกลุ่มแรก ๆ ตั้งแต่คริสต์ศตวรรษที่ 19 เช่นกัน โดยมีชุมชนของตนเองเรียกว่ากัมปงอาวา ("บ้านอังวะ") มีศาสนสถานสำคัญคือวัดพม่าธัมมิการาม สร้างมาตั้งแต่ ค.ศ. 1803 ส่วนชาวสยามมีชุมชนหลักเรียกว่ากัมปงเซียม ("บ้านสยาม") มีศาสนสถานทั้งหมดสามแห่งในปูเลาตีกุซคือวัดไชยมังคลาราม (โหละติโกย), วัดบุปผาราม และวัดสว่างอารมณ์ (สากัตจัง) แต่ปัจจุบันเหลือเพียงสองวัดแรกเท่านั้น ส่วนวัดสว่างอารมณ์ถูกแปรเป็นวัดจีนชื่อวัดอั้งฮกซี (Ang Hoc See)

ใน ค.ศ. 1933 สมเด็จพระเจ้าบรมวงศ์เธอ กรมพระยาดำรงราชานุภาพ พร้อมด้วยพระธิดาสามองค์คือ หม่อมเจ้าพูนพิศมัย ดิศกุล หม่อมเจ้าพิไลยเลขา ดิศกุล และหม่อมเจ้าพัฒนายุคุณวรรณ ดิศกุล ทรงลี้ภัยทางการเมืองมาประทับ ณ ซินนะมอนฮอลล์ (Cinnamon Hall) ถนนเกอลาไวในย่านปูเลาตีกุซ ปัจจุบันซินนะมอนฮอลล์ถูกรื้อไปแล้ว

จากการขยายตัวของจอร์จทาวน์ในช่วงหลายศตวรรษที่ผ่านมา ปูเลาตีกุซจึงถูกกลืนกลายเป็นชานเมืองของจอร์จทาวน์ ช่วงไม่กี่สิบปีที่ผ่านมาได้มีการขยายตัวของคอนโดมิเนียมหรูและอสังหาริมทรัพย์เชิงพาณิชย์แถบปูเลาตีกุซและเกอร์นีย์ไดรฟ์
# การพัฒนาซอฟต์แวร์
การพัฒนาซอฟต์แวร์  เป็นกระบวนการก่อร่าง กำหนด ออกแบบ เขียนโปรแกรม จัดทำคู่มือ ทดสอบ และแก้ไขบั๊กที่เกี่ยวข้องกับการสร้างและการปรับปรุงแอปพลิเคชัน เฟรมเวิร์ก หรือส่วนประกอบซอฟต์แวร์อื่น ๆ อีกทั้งการพัฒนาซอฟต์แวร์ยังเป็นกระบวนการเขียนและปรับปรุงซอร์ซโค้ด แต่ในแง่มุมที่กว้างขึ้นนั้นการพัฒนาซอฟต์แวร์รวมทุกอย่างที่เกี่ยวข้องระหว่างแนวคิดของซอฟต์แวร์ที่ต้องการตลอดไปจนถึงการเสร็จสมบูรณ์ของซอฟต์แวร์ โดยในบางครั้งอาจอยู่ในกระบวนการวางแผนและวางโครงร่าง ดังนั้นการพัฒนาซอฟต์แวร์จึงเกี่ยวข้องกับการค้นคว้า การพัฒนาใหม่ การสร้างต้นแบบ การแก้ไข การใช้ซ้ำ การออกแบบและสร้างอีกครั้ง การปรับปรุง หรือการกระทำใด ๆ ก็ตามที่ก่อให้เกิดผลิตภัณฑ์ซอฟต์แวร์

 รายการอ้างอิง